**KRITERIJI ZA OCENJEVANJE**

**NARAVOSLOVJE 6, NARAVOSLOVJE 7, BIOLOGIJA 8, BIOLOGIJA 9, KEMIJA 8, KEMIJA 9, POK 8. r, GOS**

**KRITERIJI ZA USTNO OCENJEVANJE**

|  |  |
| --- | --- |
| **OCENA** | **UČENEC** |
| **odlično 5** | -samostojno, jasno in logično razlaga, oblikuje odgovore na vso zahtevano vsebino,  - uporabi znanje v novi situaciji, analizira, sklepa, povezuje v celoto,  - zna samostojno razložiti pojme in procese, poišče svoje primere,  - podatke smiselno vrednoti, pojasnjuje, razlaga, povzame, argumentira in posploši,  - zna rešiti zahtevnejšo nalogo in pri tem kritično presoditi smiselnost posameznih podatkov v nalogi,  - samostojno zna povezati teoretično znanje z vsakdanjim življenjem. |
| **prav dobro 4** | - oblikuje odgovore za večji del vsebin, povzema s svojimi besedami, logično razlaga,  - samostojno razlaga, snov smiselno povezuje in primerja,  - zna razčleniti, posplošiti, opazovati, sklepati in izločiti bistvo pojavov,  - zna rešiti naloge in pojasniti procese na nivoju uporabe znanja,  - navaja primere iz lastnih izkušenj ter jih zna pojasniti,  - napake so redke in manj pomembne. |
| **dobro 3** | - pri odgovarjanju je samostojen, snov razume, a ne navaja podrobnosti,  -zna primerjati lastnosti opazovanih objektov,  - pozna definicije postopkov, procesov,  -na vprašanja iz minimalnih standardov odgovori samostojno, na temeljne, z učiteljevo pomočjo,  -znanja ne zna uporabljati, utemeljevati ali argumentirati,  - navaja le znane primere, ne svojih lastnih. |
| **zadostno 2** | -znanje ni popolno, pozna osnovne pojme, zna opisati opazovane objekte in pojave,  - odgovori na krajša vprašanja, odgovori so pravilni vendar nesistematično oblikovani,  - snov le obnavlja in jo slabše razume, izraža se skromno,  - na vprašanja odgovarja s pomočjo učitelja,  - pokaže reproduktivno znanje (naštevanje, prepoznavanje) definicij, pojmov, simbolov, …  -dosega minimalne standarde znanja določene v učnem načrtu. |
| **nezadostno 1** | -ne pozna osnovnih pojmov in jih ne zna povezati v smiselno pravilno trditev,  - napačno razlaga opažanja,  - kljub pomoči učitelja ne oblikuje primernega/pravilnega/sistematičnega odgovora,  - pri učni snovi zamenjuje pojme, ne pozna bistva, izraža se skromno,  - ne dosega minimalnih standardov znanja določenih v učnem načrtu. |

Kriteriji se dopolnjujejo z elementi oblikovanimi za posamezen sklop v sodelovanju z učenci.

**KRITERIJI ZA PISNO OCENJEVANJE**

|  |  |
| --- | --- |
| **OCENA** | **UČENEC** |
| **odlično 5**  **(90 – 100 %)** | - izkazuje znanje vseh standardov,  - reši naloge najvišjih taksonomskih stopenj,  - izkazuje problemsko znanje,  - naloge rešuje sistematično,  - uporablja strokovno terminologijo in simboliko,  - usvojeno znanje razširi in uporabi v novih neznanih situacijah,  - logično sklepa,  - svoje odločitve argumentira, dobljene rešitve kritično vrednoti. |
| **prav dobro 4**  **(76 – 89 %)** | - izkazuje znanje minimalnih in večino temeljnih standardov znanja,  - naloge najvišjih taksonomskih stopenj rešuje dokaj sistematično, vendar je pri zapisu opaziti nedoslednost,  - zadovoljivo vključuje strokovno terminologijo in simboliko,  - izkazano znanje pogosto uporabi v novih situacijah, kjer naravoslovne pojme pravilno uporabi ter delno razloži,  - rezultate zmore primerjati ter delno razložiti,  -svoje rešitve delno vrednoti**.** |
| **dobro 3**  **(60 – 75 %)** | - izkazuje znanje nekaterih temeljnih standardov in vse minimalne,  - pravilno reproducira znanje, razume učno snov, vendar brez utemeljevanja,  - v manjši meri uporablja strokovno terminologijo in simboliko,  - v znanju je opaziti pomanjkljivosti,  - usvojeno znanje zna uporabiti v znanih situacijah,  - zadovoljivo pojasni naravoslovne pojme, jih pravilno uporabi,  - rezultatov večinoma ne predvidi in delno vrednoti. |
| **zadostno 2**  **(41 – 59 %)** | - izkazuje minimalne standarde znanja,  - znanje je pomanjkljivo,  - reši predvsem naloge nižjih taksonomskih stopenj,  - strokovna terminologija je zelo šibka,  - osnovni pojmi so precej površno naučeni, zato ne prepozna uporabnosti podatkov,  - rezultatov ne predvidi in jih ne zmore vrednotiti. |
| **nezadostno 1**  **(39 in < 39 %)** | - ne dosega minimalnih standardov znanja,  - ne pozna osnovnih naravoslovnih pojmov,  - naloge najnižjih taksonomskih stopenj rešuje površno,  - ne uporablja strokovne terminologije,  - naučena vsebina je površno usvojena,  - nalog ne reši in rezultatov ne vrednoti. |

Kriteriji se dopolnjujejo z elementi oblikovanimi za posamezen sklop v sodelovanju z učenci.

**KRITERIJI IN OPISNIKI ZA OCENJEVANJE IZDELKOV UČENCEV (PLAKAT, MISELNI VZOREC, MODEL, PREDSTAVITVE, SEMINARSKA NALOGA)**

|  |  |  |  |  |  |
| --- | --- | --- | --- | --- | --- |
| **KRITERIJI** | **odlično 5** | **prav dobro 4** | **dobro 3** | **zadostno 2** | **nezadostno 1** |
| **- vsebina**  **- oblika**  **- predstavitev**  **- viri**  **- slikovno**  **gradivo** | - vsebina ustreza naslovu in je bogata,  - besedilo je zelo jasno in brez vsebinskih napak,  - slikovno gradivo je ustrezno in primerno predstavljeno,  - uporabljen je strokovni jezik,  - iz besedila je razbrati samostojno delo, citiranje je ustrezno – v skladu z dogovorom,  - govorec je suveren in odgovori na zastavljena vprašanja,  - viri so kritično izbrani. | - vsebina ustreza naslovu in je bogata,  - besedilo je jasno in brez večjih vsebinskih napak,  - slikovno gradivo je ustrezno in primerno predstavljeno,  - delno je uporabljen strokovni jezik,  - iz besedila je razbrati samostojno delo, citiranje je ustrezno – v skladu z dogovorom,  - govorec je delno suveren in delno odgovori na zastavljena vprašanja,  - viri so kritično izbrani. | - vsebina ustreza naslovu in je pomanjkljiva,  - besedilo je jasno, vendar ima vsebinske napake,  - slikovno gradivo je delno ustrezno in predstavljeno,  - delno je uporabljen strokovni jezik,  - iz besedila je večinoma razbrati samostojno delo, citiranje je delno ustrezno – v skladu z dogovorom,  - govorec je delno suveren in delno odgovori na zastavljena vprašanja,  - izbrani viri so pomanjkljivi. | - vsebina delno ustreza naslovu in je pomanjkljiva,  - besedilo ni jasno in ima vsebinske ter strokovne napake,  - slikovno gradivo je delno ustrezno in pomanjkljivo predstavljeno,  - pri delu z besedilom je nesamostojen, potrebuje pomoč,  -citiranje je neustrezno – v skladu z dogovorom,  - govorec je nesuveren in delno odgovori na zastavljena vprašanja,  - izbrani viri so pomanjkljivi ali neustrezni. | - vsebina ne ustreza naslovu,  - besedilo ni jasno in ima vsebinske ter strokovne napake,  - slikovno gradivo je večinoma neustrezno in pomanjkljivo predstavljeno,  - pri delu z besedilom je nesamostojen, potrebuje pomoč,  -citiranje je neustrezno – v skladu z dogovorom,  - govorec je nesuveren in nesamostojen,  -večinoma ne odgovarja na zastavljena vprašanja,  - izbrani viri so pomanjkljivi in neustrezni. |

Kriteriji se dopolnjujejo z elementi oblikovanimi za posamezni izdelek v sodelovanju z učenci.

**KRITERIJI ZA OCENJEVANJE PRAKTIČNEGA-EKSPERIMENTALNEGA DELA**

|  |
| --- |
| **I.IZVEDBA EKSPERIMENTA** |
| **VARNOST in ODNOS DO DELA**  Ocenjujemo ali učenec upošteva navodila za varno delo pri eksperimentiranju, skrbno ravna s šolskim inventarjem in ostalih učencev ne ogroža s svojim vedenjem. |
| **ROČNE SPRETNOSTI/ NAČRTOVANJE DELA**  Ocenjujemo spretnost učenca pri izvedbi eksperimenta in ravnanju s pripomočki za merjenje, ali ustrezno izbere pripomočke in pravilno izvede same postopke merjenja. Ocenjujemo spretnost pri sestavljanju aparatur in pri samem postopku eksperimenta. |
| **NATANČNOST**  Ocenjujemo natančnost učenca pri merjenju (ali izdelavi pripomočka),  kako odčitava z merilnih inštrumentov, ali zna pravilno nastaviti njihovo merilno območje, ali meritev večkrat ponovi in prepozna/oceni morebitne napake. |
| **SAMOSTOJNOST**  Ocenjujemo samostojnost učenca pri branju navodil in izvedbi eksperimenta, ali se obrača na učitelja po nasvete oziroma potrebuje njegovo pomoč in/ali ga mora učitelj opozarjati ter opominjati.  Ocenjuje se, ali je učenec samostojen pri izvedbi vaje, zapisuje opažanja in sklepa o rezultatih; ali se obrača na učitelja po nasvete in pomoč; ali mora učitelj učenca opozarjati, opominjati. |
| **UREJENOST PROSTORA**  Ocenjujemo red in čistočo delovnih površin in laboratorijskih  pripomočkov. Med delom je delovna površina učenca vedno urejena. Po zaključku morajo biti laboratorijski pripomočki oprani in čisti, delovna površina mora biti zbrisana in pospravljena. |

|  |
| --- |
| **II.DELOVNI LIST Z ANALIZO EKSPERIMENTA** |
| **NAPOVED HIPOTEZE/ IZIDA EKSPERIMENTA/ KOMUNIKACIJA:**  Ocenjujemo pravilnost sklepanja učenca in uporabo predhodnega znanja pri oblikovanju napovedi. |
| **SKICE/ DIAGRAMI/ TABELE/ GRAFI/**  Ocenjujemo pravilnost skic, diagramov, tabel in grafov, ustreznost označenih količin na njih, njihovo preglednost ter ustreznost opisa dejanskega stanja.  Ocenjujemo ali je učenec pravilno in natančno zapiše rezultate; ali pravilno analizira zapisana opažanja ali grafe in tabele ustrezno izpolni in jih opremi z naslovom, ali navaja ustrezne merske e note in opravi vse meritve. |
| **ZAKLJUČKI**  Učenec poda zaključke in ugotovitve.  Hipotezo potrdi/ ovrže. |

Kriteriji se dopolnjujejo z elementi oblikovanimi za posamezen sklop v sodelovanju z učenci.

Posebna oblika eksperimentalnega dela je mikroskopiranje, ki se vrednoti po spodaj zapisanih kriterijih.

**KRITERIJI ZA OCENJEVANJE MIKROSKOPIRANJA**

|  |
| --- |
| Učenec   * pozna sestavne **dele mikroskopa** |
| * zna **rokovati** z mikroskopom (prenos, pospravljanje, nastavitve, začne in konča pri najmanjši povečavi) |
| * pripravi **objektno steklo s preparatom** za opazovanje |
| * pravilno nariše **skico preparata**:   + riše s svinčnikom in skice dodatno ne senči   + izriše celoten krožni izsek-vidno polje   + skico opremi z imenom preparata in ustrezno povečavo   + pravilno izračuna povečavo   + posamezne dele skice ustrezno označi in poimenuje |

Kriteriji se dopolnjujejo z elementi oblikovanimi za posamezen sklop v sodelovanju z učenci.

Kriteriji so bili sprejeti na aktivu NAR (Vojak Miklavc, Tanja Donko, Anita Kaube, Ines Gorenšček, Tanja Blaznik) dne 28. 9. 2022.